## Naredba o iznosima osnovica za obračun doprinosa za obvezna osiguranja za 2004. godinu

### NN 194/2003 (10.12.2003.), Naredba o iznosima osnovica za obračun doprinosa za obvezna osiguranja za 2004. godinu

# MINISTARSTVO FINANCIJA

3071

Na
temelju članka 96. stavak 2. Zakona o doprinosima za obvezna osiguranja
(»Narodne novine«, broj 147/2002. i 175/2003.), ministar financija donosi

## NAREDBU

### o iznosima osnovica za obraČun doprinosa za obvezna osiguranja za 2004. godinu

Članak
1.

Ovom se
Naredbom objavljuju iznosi osnovica za obračun doprinosa za obvezna osiguranja
za 2004. godinu, propisanih Zakonom o doprinosima za obvezna osiguranja (u
nastavku teksta Zakon) kao mjesečna osnovica, najniža mjesečna osnovica,
najviša mjesečna osnovica, godišnja osnovica i najviša godišnja osnovica.

Članak
2.

Iznosi
osnovica iz članka 1. ove Naredbe umnožak su iznosa prosječne plaće i
koeficijenata propisanih Zakonom.

Članak
3.

Prosječna
mjesečna plaća, sukladno odredbi članka 3. točke 27. Zakona, po zaposlenom u
pravnim osobama Republike Hrvat­ske od siječnja do kolovoza 2003., prema objavi
Državnoga zavoda za statistiku Republike Hrvatske («Narodne novine«, broj
179/2003.) iznosi 5.575,00 kuna.

Članak
4.

Mjesečna
osnovica, prema članku 6. Zakona, za obračun doprinosa za osiguranika po osnovi
produženog mirovinskog osiguranja stalnog sezonskog radnika, iznosi 1.951,25
kuna.

 Članak 5.

Mjesečna
osnovica, prema članku 7. Zakona, za obračun doprinosa za osiguranika po osnovi
obveznog osiguranja volontera iznosi 1.951,25 kuna.

Članak
6.

Mjesečna
osnovica, prema članku 11. Zakona, za obračun doprinosa za osiguranika po osnovi
obavljanja samostalne djelatnosti obrta a dohodak od te djelatnosti utvrđuje
prema poslovnim knjigama iznosi 3.623,75 kuna.

Članak 7.

Mjesečna osnovica, prema članku 12. Zakona, za
obračun doprinosa za osiguranika po osnovi obavljanja samostalne djelatnosti
slobodnog zanimanja a dohodak od te djelatnosti utvrđuje prema poslovnim
knjigama iznosi 6.132,50 kuna.

Članak 8.

Mjesečna osnovica, prema članku 13. Zakona, za
obračun doprinosa za osiguranika po osnovi obavljanja samostalne djelatnosti
obrta i slobodnog zanimanja a porez na dohodak od te djelatnosti plaća prema
paušalnom dohotku iznosi 3.066,25kuna.

Članak 9.

(1) Mjesečna osnovica, prema članku 15. točki 1.
Zakona, za obračun doprinosa za osiguranika po osnovi poljoprivrede kao jedinog
ili glavnog zanimanja a od te djelatnosti ne plaća porez na dohodak iznosi
2.230,00 kuna.

(2) Mjesečna osnovica, prema članku 15. točki 2.
Zakona, za obračun doprinosa za osiguranika po osnovi obavljanja samostalne
djelatnosti poljoprivrede i šumarstva a porez na dohodak od te djelatnosti
plaća prema paušalnom dohotku iznosi 2.230,00 kuna.

(3) Mjesečna osnovica, prema članku 15. točki 3.
Zakona, za obračun doprinosa za osiguranika po osnovi obavljanja samostalne
djelatnosti poljoprivrede i šumarstva i od te djelatnosti plaća porez na
dohodak koji se utvrđuje prema poslovnim knjigama iznosi 2.787,50kuna*.*

Članak
10.

Mjesečna
osnovica, prema članku 16. Zakona, za obračun doprinosa za osiguranika po
osnovi obavljanja samostalne djelatnosti novinara, sportaša i umjetnika te
samostalnog umjetnika iz članka 10. Zakona o pravima samostalnih umjetnika i
poticanju kulturnog i umjetničkog stvaralaštva i od te djelatnosti porez na
dohodak se utvrđuje po odbitku, prema članku 18. stavak 13. Zakona o porezu na
dohodak, iznosi 5.575,00 kuna*.*

Članak
11.

Mjesečne
osnovice, prema članku 17. Zakona, za obračun doprinosa za osiguranike po
osnovi pomorac iznose:

1. za
osiguranika bez stručne spreme i NKV - 2.787,50kuna (članak 17. točka
1. Zakona);

2. za
osiguranika s nižom stručnom spremom i PKV - 3.902,50 kuna (članak 17. točka 2.
Zakona);

3. za
osiguranika sa srednjom stručnom spremom i KV – 5.575,00 kuna (članak 17. točka
3. Zakona);

4. za
osiguranika s višom stručnom spremom i VKV - 7.805,00 kuna (članak 17. točka 4.
Zakona);

5. za osiguranika
s visokom stručnom spremom - 8.920,00kuna (članak 17. točka 5. Zakona)*.*

Članak
12.

Mjesečna
osnovica, prema članku 18. Zakona, za obračun doprinosa za osiguranika po
osnovi vjerski službenik iznosi 2.230,00 kuna*.*

Članak
13.

Mjesečna
osnovica, prema članku 20. Zakona, za obračun doprinosa za osiguranika po
osnovama: rad u inozemstvu kod stranog poslodavca, rad u međunarodnoj
organizaciji, rad u tuzemstvu za poslodavca sa sjedištem u inozemstvu i član
uprave trgovačkog društva iznosi 5.575,00 kuna*.*

Članak 14.

Mjesečna osnovica, prema članku 21. Zakona, za
obračun doprinosa za osiguranika po osnovi korisnika invalidske mirovine zbog
profesionalne nesposobnosti za rad, iznosi 5.575,00 kuna – razmjerno stažu
ostvarenom prema članku 25. stavak 6. Zakona o mirovinskom osiguranju.

Članak 15.

Mjesečna osnovica, prema članku 22. Zakona, za
obračun doprinosa za osiguranika po osnovi invalidne osobe iz članka 7. Zakona
o stažu osiguranja koji se računa s povećanim trajanjem iznosi 5.575,00 kuna.

Članak 16.

Najniža mjesečna osnovica, prema članku 14. Zakona,
za obračun doprinosa za osiguranika po osnovi obavljanja samostalne djelatnosti
obrta, slobodnog zanimanja te djelatnosti poljoprivrede i šumarstva kada se od
tih djelatnosti plaća porez na dobit obvezniku doprinosa koji si ne isplaćuje
poduzetničku plaću ili si poduzetničku plaću isplaćuje u iznosu manjem od
najniže osnovice propisane ovim člankom iznosi 6.132,50 kuna.

Članak
17.

Najviša
mjesečna osnovica, prema članku 19. stavak 2. Zakona, za obračun doprinosa za
osiguranika po osnovi korisnik inozemne mirovine iznosi 3.902,50 kuna.

Članak
18.

Osnovica
za obračun doprinosa, prema članku 9.a Zakona, za obveznika doprinosa po osnovi
obavljanja druge samostalne djelatnosti iz članka 3. točka 5. Zakona koju obavlja
uz neku osnovnu djelatnost ili uz radni odnos ili uz korištenje prava na
mirovinu i po tim je osnovama obvezno osiguran, je dohodak od te djelatnosti
iskazan u godišnjoj prijavi poreza na dohodak odnosno dohodak utvrđen u
posebnom postupku prema propisima o porezu na dohodak ali najviše 3.623,75 kuna
za jedan mjesec, razmjerno vremenu za koje se osnovica utvrđuje, a godišnja
osnovica najviše 43.485,00 kuna, razmjerno vremenu za koje se osnovica
utvrđuje.

Članak
19.

(1)
Najniža mjesečna osnovica za obračun doprinosa, prema članku 25. stavku 1.
Zakona, iznosi 1.951,25 kuna.

(2)
Najniža mjesečna osnovica iz stavka 1. ovoga članka je, prema članku 24. stavku
1. Zakona, i mjesečna osnovica za obračun doprinosa svakom osiguraniku obveznog
osiguranja po bilo kojoj osnovi ako mu osnovica nije propisana člancima 5. do
23. Zakona.

Članak 20.

Najniža mjesečna osnovica, prema članku 25. stavku 2.
Zakona, za obračun doprinosa za osiguranika po osnovi svojstva samostalnog
umjetnika iznosi 6.690,00 kuna*.*

Članak 21.

Najviša mjesečna osnovica za obračun doprinosa, prema
članku 28. stavku 1. Zakona, iznosi 33.450,00 kuna.

Članak 22.

Najviša godišnja osnovica za obračun doprinosa, prema
članku 28. stavku 2. Zakona, iznosi 401.400,00 kuna.

Članak 23.

Ova Naredba stupa na snagu danom objave u »Narodnim
novinama«  primjenjuje se od 1. siječnja
2004.

Klasa: 411-01/03-01/150
Urbroj: 513-07/03-02
Zagreb,  3. prosinca 2003.

Ministar
financija **dr. Mato Crkvenac,** v. r.

Naredba, NN 194/2003-3071